เพาเวอร์ มอลล์ อิเลคโทรนิก้า โชว์เคส 2019
ในช่วงครึ่งปีแรกที่ผ่านมาตลาดสินค้ากลุ่มเครื่องใช้ไฟฟ้าเติบโตประมาณ 2.2% ถือเป็นการส่งสัญญาณที่ดีว่าตลาดมีมูลค่ากว่า 250,000 ล้านบาท ในปี 2562 กลับมาคึกคักอีกครั้ง เห็นได้ว่ากำลังซื้อสินค้ากลุ่มนี้มีอัตราการเติบโตต่อเนื่อง และมีแนวโน้มที่ดีขึ้น รวมถึงผู้บริโภคมีความต้องการสินค้ามากขึ้น,ส่งผลให้แบรนด์เครื่องใช้ไฟฟ้าต่างเดินหน้างัดกลยุทธ์ และส่งไลน์อัปสินค้ามาประชันกัน พร้อมชูไฮไลต์เทคโนโลยีใหม่ล่าสุดเป็นจุดขาย ชิงความได้เปรียบคู่แข่ง โดยเฉพาะฟังก์ชันที่มาพร้อมกับสมาร์ทเอไอ-ไอโอทีตีคู่เทรนด์มากับเทคโนโลยีประหยัดพลังงาน และสุขภาพที่ผู้บริโภคให้ความสนใจ หวังมัดใจลูกค้าคนเมืองยุคดิจิทัล,เพื่อรับกำลังซื้อที่เพิ่มขึ้น POWER MALL เพาเวอร์ มอลล์ จับมือพันธมิตรแบรนด์เครื่องใช้ไฟฟ้าชั้นนำกว่า 200 แบรนด์ ทุ่มงบกว่า 120 ล้านบาท จัด เพาเวอร์ มอลล์ อิเลคโทรนิก้า โชว์เคส มหกรรมเครื่องใช้ไฟฟ้า และสินค้าไอทีครั้งยิ่งใหญ่ใจกลางเมือง ภายใต้แนวคิด The Capital of Innovation ขนทัพทุกกลุ่มสินค้า พร้อมการันตีทั้งคุณภาพสินค้าและบริการจากแบรนด์ชั้นนำ ระหว่างวันนี้ถึง 14 ก.ค.62 ที่เพาเวอร์ มอลล์ ทุกสาขา ผ่านการสร้างสรรค์ประสบการณ์พิเศษให้กับลูกค้าที่มีส่วนช่วยกระตุ้นกำลังซื้อของตลาด เป็นเมกะสโตร์ที่สามารถสร้างยอดขายให้กับแบรนด์เครื่องใช้ไฟฟ้าอย่างต่อเนื่อง โดยคาดว่างานนี้จะทำยอดขายเติบโตขึ้นจากปีที่แล้ว 15%,นายจักรกฤษณ์ กีรติโชคชัยกุล ผู้อำนวยการใหญ่อาวุโส บริหารสินค้า เพาเวอร์ มอลล์ กล่าวว่า ในปีนี้ยังคงให้ความสำคัญเกี่ยวกับนวัตกรรมประหยัดพลังงานและสิ่งแวดล้อม ตลอดจนสุขภาพ โดยเฉพาะนวัตกรรม IoT และ AI ของเครื่องใช้ไฟฟ้า ที่มาช่วยตอบโจทย์ความต้องการลูกค้ายุค New Gen Lifestyle กลุ่มคนเมืองในปัจจุบัน ที่ทำให้ชีวิตของคนรุ่นใหม่สะดวกสบาย โดยสามารถควบคุมอุปกรณ์ทุกอย่างในบ้านได้อย่างง่ายดาย และใช้งานได้เต็มประสิทธิภาพผ่านเครือข่ายไร้สาย และระบบสุดล้ำสมัย ไม่ว่าจะเป็นระบบสั่งการอุปกรณ์ไฟฟ้าต่างๆภายในบ้าน, การเปิด-ปิดไฟ, รวมถึงระบบความปลอดภัยต่างๆในระบบไร้สาย ซึ่งเพาเวอร์ มอลล์มองว่าทั้งหมดนี้กำลังจะเข้ามาเป็นส่วนหนึ่งในชีวิตของเราในอีกไม่กี่ปีข้างหน้านี้ ดังนั้นเราจึงเป็นผู้นำในตลาดที่จะนำเสนอสินค้ากลุ่มนี้ต่อกลุ่มเป้าหมาย โดยมีสินค้าไฮไลต์ที่จะนำเสนอ อาทิ,กลุ่มสินค้า Smart Technology & Digital Solution ล่าสุดกับเทคโนโลยี AI ที่มีบทบาทอย่างยิ่งในกลุ่ม Smart Phone พร้อมตอบโจทย์เทคโนโลยีการเชื่อมต่อผ่านเครือข่ายแห่งอนาคต 5G มีแบรนด์ซัมซุง, หัวเว่ย, ออปโป้ และวีโว่ พร้อมพบกับเครื่องเล่นเกม Sony PlayStation ที่จะมอบประสบการณ์การเล่นเกมด้วยเทคโนโลยีใหม่ พบกับกลุ่มสินค้ากล้องถ่ายภาพ Vlog เทรนด์มาแรงของคนรุ่นใหม่ที่ใช้สำหรับเล่าความเป็นตัวตนผ่านคลิปวิดีโอ กับแบรนด์โซนี่, ฟูจิ, โอลิมปัส, แคนนอน, นิคอน และพานาโซนิค,กลุ่มสินค้า Lifestyle Appliance ตอบโจทย์ไลฟ์สไตล์ของคนรุ่นใหม่ที่ใส่ใจในสุขภาพ ด้วยสินค้าเทคโนโลยีรักสุขภาพ โดยการควบคุมความสะอาดของอากาศภายในบ้านด้วยเครื่องฟอกอากาศที่เชื่อมต่อเครือข่าย WIFI ทำให้ควบคุมได้สะดวกมากยิ่งขึ้น ซึ่งในงานนี้เป็นครั้งแรกในประเทศไทยกับเครื่องฟอกอากาศ ELECTROLUX สุดยอดเทคโนโลยีระบบ Pure Sense ปรับค่าการฟอกอากาศอัตโนมัติ วัดระดับคุณภาพอากาศทั้งภายใน และภายนอก, BLUEAIR เครื่องฟอกอากาศเชื่อมต่อการทำงานด้วยระบบ WIFI, DYSON กับเทคโนโลยี Core Flow,สินค้าในกลุ่มทีวีจอขนาดใหญ่ ที่มาพร้อมเทคโนโลยีใหม่ล่าสุด เตรียมพร้อมการเชื่อมต่อเพื่อก้าวไปสู่การใช้ชีวิตแห่งโลกอนาคต มาพร้อมกับความคมชัดระดับ 8K ยกระดับภาพและเสียงในการรับชมให้กับลูกค้า โดยภายในงานลูกค้าจะได้สัมผัสกับเทคโนโลยี TV สุดล้ำจากแบรนด์ระดับโลก ไฮไลต์ของงานในครั้งนี้ ได้แก่ SAMSUNG QLED TV Real 8K Resolution ความคมชัดด้วยความละเอียดระดับ 8K ที่มาพร้อมกับขนาด 98 นิ้ว, ทีวี LG OLED TV ขนาด 77 นิ้ว กับเทคโนโลยี AI ใช้งานง่ายด้วยเมจิกรีโมต รองรับการสั่งงานด้วยเสียง และเต็มอรรถรสกับภาพและเสียงกับ SKYWORTH 4K ANDROID 8.0 ขนาด 100 นิ้ว,ปิดท้ายด้วยสินค้ากลุ่มเครื่องใช้ไฟฟ้า ที่ปีนี้ยังคงให้ความสำคัญกับสินค้าในกลุ่มประหยัดพลังงาน (Energy Saving), สินค้าที่มีดีไซน์และฟังก์ชันครบครัน, รวมถึงสินค้านวัตกรรมเพื่อชีวิตที่สะดวกสบายและทันสมัยด้วย ตู้เย็น SAMSUNG ตู้เย็นอัจฉริยะ Family Hub 2.0 หน้าจอ LED ทัชสกรีนขนาด 21.5 นิ้ว พร้อมมอบข้อเสนอสุดคุ้มมากมาย พบสินค้าเครื่องใช้ไฟฟ้า และสินค้าไอทีลดสูงสุด 50%, ผ่อนสินค้า 0% นาน 10 เดือน ทุกชิ้นรวมทั้งพัฒนาช่องทางอี-คอมเมิร์ซ ตอบโจทย์การช็อปออนไลน์ของหลากหลายกลุ่มลูกค้า ด้วย POWER MALL FLAGSHIP STORE บน LAZADA โดยสามารถเลือกซื้อสินค้าราคาพิเศษกับโปรโมชันเฉพาะออนไลน์เท่านั้น,นอกจากนี้ยังมีการสร้าง CUSTOMER EXPERIENCE ให้ลูกค้าได้สัมผัสประสบการณ์ตรงจากการเลือกซื้อสินค้าในพื้นที่สโตร์ พร้อมกับพนักงานผู้เชี่ยวชาญเฉพาะด้าน เพื่อช่วยเป็นทางเลือกในการตัดสินใจซื้อของลูกค้า ประกอบกับการจัดโปรโมชันสุดคุ้มค่ามากมาย โดยคาดว่างานในครั้งนี้จะสามารถช่วยกระตุ้นตลาดเครื่องใช้ไฟฟ้าโดยรวมได้เป็นอย่างดี.,วานิชหนุ่ม,wanich@thairath.co.th, 
ในช่วงครึ่งปีแรกที่ผ่านมาตลาดสินค้ากลุ่มเครื่องใช้ไฟฟ้าเติบโตประมาณ 2.2% ถือเป็นการส่งสัญญาณที่ดีว่าตลาดมีมูลค่ากว่า 250,000 ล้านบาท ในปี 2562 กลับมาคึกคักอีกครั้ง
POWER MALL,เพาเวอร์ มอลล์,เครื่องใช้ไฟฟ้า,เพาเวอร์ มอลล์ อิเลคโทรนิก้า โชว์เคส,มหกรรมเครื่องใช้ไฟฟ้า,ตลาดนัดหัวเขียว,วานิชหนุ่ม